钦定古今图书集成/明伦汇编/官常典/第714卷 > 馀崇
## 钦定古今图书集成/明伦汇编/官常典/第714卷 > 馀崇

按《后燕录》，“崇字子厚，其父嵩仕垂光禄大夫，平视叛
于鲁口，嵩以镇东将军讨之，军败见杀。崇仕宝为建
威将军，宝被围于中山，清河王会表求赴难，使崇为
前锋，率骑五百，伺魏强弱。遇魏千馀骑，鼓噪直进，手
杀数十人，魏骑溃去，崇亦引还，勇冠一时，众心稍振。
后会使壮士袭杀高阳王农，欲弃丧走龙城，崇涕泣”
固谏，乃听载军后。宝嘉其忠，拜中坚将军，封颍阴公。
兰汗之乱，随宝入龙城，密言于宝曰：“观加难形色，祸
变甚逼，宜留三思，奈何径前？”宝不从。行数里，加难，遂
先执崇。崇大呼骂曰：“汝家幸缘肺腑，蒙国宠荣，覆宗
不足以报，今乃敢谋篡逆，此天地所不容计，旦暮即
屠灭，但恨不得手脍汝曹尔！”加难杀之。